Daar is onlangs twee nuwe sedans bekendgestel en ek kan nie help om te dink dat indien ons dié twee 10 jaar terug gehad het, sedanmotors meer gewild sou gebly het nie. Ek praat van die nuwe Corolla waaroor jy hier meer kan lees en dan dié uiters pragtige Mazda 3.
Die luikrugweergawe van die Mazda 3 het die 2020-Wêreldmotorontwerp van die Jaar opgeraap. Ek persoonlik hou meer van die sedan.
Die instrumente het ŉ bittermooi skoonskrif, en die inligtingstelsel werk puik. Dit bied nou ook Apple CarPlay en Android Auto – ŉ groot aanwins vir Mazda. Die sogenaamde “heads-up display” (HUD) bied vir ŉ mens die belangrike inligting wat jy nodig het sodat jy jou oë op die pad kan hou.
10/10 vir die auto hold assist feature..wat die remme hou totdat jy koppelaar beheer het…my vorige voertuig n polo tsi het dieselfde gehad maar slegs die remme gehou vir so 3 sekondes voordat hy los.